Na temelju članka 86. stavka 3. Zakona o prostornom uređenju („Narodne novine“ broj 153/13. i 65/17) i članka 30. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13), a po dobivenom mišljenju Upravnog odjela za prostorno uređenje, gradnju, zaštitu okoliša i zaštitu prirode Koprivničko- križevačke županije KLASA: 351-03/18-01/7 URBROJ: 2137/1-05/05-18-2 od 23. siječnja 2018. godine, Općinsko vijeće Općine Sveti Ivan Žabno na 6. sjednici održanoj 31. siječnja 2018. donijelo je

O D L U K U

o izradi III. izmjena i dopuna

Prostornog plana uređenja Općine Sveti Ivan Žabno

Članak

Pristupa se izradi III. Izmjena i dopuna Prostornog plana uređenja Općine Sveti Ivan Žabno („Službeni glasnik Koprivničko-križevačke županije“ broj 2/05, 5/09. i 1/11) (u daljnjem tekstu: Izmjene i dopune Prostornog plana).

1. PRAVNA OSNOVA

Članak

Pravna osnova za izradu i donošenje Izmjena i dopuna Prostornog plana je Zakon o prostornom uređenju („Narodne novine“ broj 153/13. i 65/17), sukladno kojem je donošenje prostornih planova općinske razine utvrđena u nadležnosti općinskih vijeća.

1. RAZLOZI DONOŠENJA IZMJENA I DOPUNA PROSTORNOG PLANA

Članak

Razlozi izrade Izmjena i dopuna Prostornog plana proizlaze iz potrebe za revizijom prostorno – planskog dokumenta radi:

* usklađenja kartografskih podloga s novim koordinatnim sustavom Državne geodetske uprave
* usklađenja sa zakonima i propisima usvojenim nakon usvajanja II. izmjena i dopune Prostornog plana uređenja Općine u veljači 2011. godine, posebno iz područja zaštite okoliša i prirode, gospodarenja otpadom, djelatnosti poljoprivrede i civilne zaštite
* usklađenje statusa kulturnih dobara, s obzirom na reviziju kulturnih dobara na nacionalnoj razini i novi Registar kulturnih dobara,
* usklađenja stanja izgrađenosti građevinskih područja naselja, posebno u pogledu realiziranih javnih i društvenih sadržaja,
* usklađenja stanja izvedene infrastrukture na cijelom općinskom području, a posebno u odnosu na u međuvremenu izgrađenu prugu Sveti Ivan Žabno – Gradec i komunalnu infrastrukturu plinoopskrbe, vodoopskrbe i zbrinjavanja otpadnih voda,
* korekcije granica i izgrađenosti stambenog područja, posebice u pogledu usklađenja s postupcima ozakonjenja nelegalno izgrađenih zgrada,
* usklađenja izgrađenih površina funkcionalnih zona u naseljima, prema stvarnom stanju korištenja
* proširenja gospodarske zone u Općini Sveti Ivan Žabno s obzirom na izvedeno stanje željezničke i cestovne infrastrukture,
* utvrđivanje lokacije za izgradnju lovačkog doma i pratećih sadržaja na području naselja Trema
* preispitivanje namjene dijela područja u naseljima prema zaprimljenim inicijativama građana prema članku 85. Zakona o prostornom uređenju, sukladno pozivu objavljenom na mrežnim stranicama Općine,
* korekcije stanja u prostoru prema zahtjevima tijela s javnim ovlastima izdanim prema članku 90. Zakona o prostornom uređenju,
* drugi razlozi proizašli iz zahtjeva zaprimljenih u postupku izrade nacrta prijedloga Izmjena i dopuna Prostornog plana.
1. OBUHVAT IZMJENA I DOPUNA PLANA

Članak

Po obimu se radi o sveobuhvatnoj reviziji prostorno-planskog dokumenta.

Obuhvat je ukupno područje Općine.

1. SAŽETA OCJENA STANJA U OBUHVATU PPUO

Članak

Prostorni plan uređenja Općine Sveti Ivan Žabno je usvojen 2005. godine i mijenjan je dva puta.

Prve Izmjene i dopune Prostornog plana iz 2009. godine su bile ciljanog karaktera, a odnosile su se na usklađenje s Prostornim planom Koprivničko – križevačke županije u pogledu sustava gospodarenja otpadom regionalne razine.

Druge Izmjene i dopune Prostornog plana iz 2011. godine su bile sveobuhvatne i predstavljale su reviziju prostorno –planskog dokumenta prvenstveno u odnosu na usklađenje s europskim i nacionalnim propisima.

S obzirom da se planirani zahvati iz dosadašnjeg Prostornog plana provode sukladno planiranom, primjena važećeg prostorno – planskog dokumenta se može ocijeniti uspješnom.

Od posljednjih Izmjena i dopuna Prostornog plana iz 2011. godine je na području Općine realizirano nekoliko infrastrukturnih projekata nacionalne razine, prvenstveno željeznička i cestovna infrastruktura, te više projekata iz područja komunalnog uređenja i zaštite okoliša.

Obzirom da je u međuvremenu znatno napredovalo i ozakonjenje zgrada, Prostorni plan je potrebno uskladiti i prema rezultatima navedenog postupka.

Sukladno usklađenju nacionalnih propisa s zajedničkom europskom poljoprivrednom politikom, uvjete za lociranje i gradnju poljoprivrednih sadržaja potrebno je uskladiti s propisima navedene djelatnosti.

1. CILJEVI I PROGRAMSKA POLAZIŠTA IZMJENA I DOPUNA PROSTORNOG PLANA

Članak

Cilj izrade Izmjena i dopuna Prostornog plana je revizija važećeg planskog dokumenta iz 2011. godine i usklađenje s europskim i nacionalnim propisima, planovima razvoja Županije i Općine, te ugradnja opravdanih inicijativa građana u prostorno planski dokument.

Programska polazišta za Izmjene i dopune Prostornog plana zasnovana su na važećim nacionalnim propisima, Strategiji razvoja Republike Hrvatske, Koprivničko – križevačke županije i Općine.

1. POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU IZMJENA I DOPUNA PROSTORNOG PLANA

Članak

Za potrebe izrade Izmjena i dopuna Prostornog plana će se koristiti javno dostupni podaci prema posebnim zahtjevima i podacima javnopravnih tijela.

Sukladno Uredbi o strateškoj procjeni utjecaja strategije, plana i programa na okoliš („Narodne novine“ broj 3/17) za potrebe izrade Izmjena i dopuna Prostornog plana provest će se procedura postupka ocjene o potrebi izrade strateške procjene utjecaja plana na okoliš.

1. NAČIN PRIBAVLJANJA STRUČNIH RJEŠENJA

Članak

Za potrebe izrade Izmjena i dopune Prostornog plana, koristit će se podaci i stručne podloge koje su prema Zakonu obvezna dostaviti javnopravna tijela u postupcima izdavanja zahtjeva prema članku 90. Zakona o prostornom uređenju.

S obzirom na razloge Izmjena i dopuna Prostornog plana navedene u članku 3. ove Odluke, ocjenjuje se da za potrebe izrade Izmjena i dopuna Prostornog plana neće biti potrebna dodatna stručna rješenja, osim navedenih u stavku 1. ovog članka.

Ukoliko se u postupku izrade nacrta prijedloga Izmjena i dopuna prostornog plana pokaže potreba za posebnim tehničkim rješenjima izvan ovlasti koje po zakonu ima prostorni planer, navedena rješenja će se pribaviti u postupku izrade Izmjena i dopuna Plana, u vidu posebne stručne podloge.

1. POPIS JAVNOPRAVNIH ODREĐENIH POSEBNIM PROPISIMA KOJA DAJU ZAHTJEVE ZA IZRADU IZMJENA I DOPUNA PROSTORNOG PLANA, TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA

Članak

Javnopravna tijela i osobe kojima se upućuju pozivi za izdavanje zahtjeve za izradu Izmjena i dopuna Prostornog plana, prema članku 90. Zakona o prostornom uređenju, su:

MINISTARSTVA I UPRAVNA TIJELA

1. Ministarstvo pomorstva, prometa i infrastrukture, Prisavlje 14, 10000 Zagreb
2. Ministarstvo kulture, Uprava za zaštitu kulturne baštine, Konzervatorski odjel u Bjelovaru, Trg Eugena Kvaternika 6, 43 000 Bjelovar
3. Ministarstvo zaštite okoliša i energetike, Uprava za zaštitu prirode, Radnička cesta 80, Zagreb
4. Ministarstvo poljoprivrede, Uprava šumarstva, lovstva i drvne industrije, Planinska 2A, Zagreb
5. Ministarstvo poljoprivrede, Ul. Grada Vukovara 78, Zagreb
6. Ministarstvo unutarnjih poslova, PU Koprivničko-križevačka, Trg Eugena Kumičića 18, 48 000 Koprivnica
7. Ministarstvo državne imovine, Dežmanova ul. 10, 10000 Zagreb
8. Koprivničko-križevačka županija, Upravni odjel za prostorno uređenje, gradnju, zaštitu okoliša i zaštitu prirode, Ispostava Križevci, I. Z. Dijankovečkog 18, 48 260 Križevci
9. Koprivničko-križevačka županija, Upravni odjel za prostorno uređenje, gradnju, zaštitu okoliša i zaštitu prirode, Odsjek za zaštitu okoliša i zaštitu prirode

DRŽAVNE AGENCIJE I JAVNE USTANOVE

1. Hrvatska agencija za okoliš i prirodu, Radnička cesta 80/7, Zagreb
2. Državna uprava za zaštitu i spašavanje, Područni ured za zaštitu i spašavanje, Hrvatske državnosti 7, 48 000 Koprivnica
3. Hrvatska regulatorna agencija za mrežne djelatnosti, R. Frangeša Mihanovića 9, Zagreb
4. Hrvatske vode VGI „Česma-Glogovnica“, V. Lisinskog 4a, 43 000 Bjelovar
5. Javna ustanova za upravljanje zaštićenim prirodnim vrijednostima na području Koprivničko – križevačke županije, Florijanski trg 4/II, 48 000 Koprivnica
6. Zavod za prostorno uređenje Koprivničko-križevačke županije, Florijanski trg 4/I, 48 000 Koprivnica
7. Županijska uprava za ceste Koprivničko-križevačke županije, I.Z. Dijankovečkog 3, 48 260 Križevci

TVRTKE ZA GRADNJU I UPRAVLJANJE INFRASTRUKTURNIM SUSTAVIMA

1. Hrvatske autoceste d.o.o., Širolina 4, Zagreb
2. Hrvatske ceste d.o.o., Sektor za studije i projektiranje, Vončinina 3, Zagreb
3. HŽ infrastruktura d.o.o., Mihanovićeva 12, Zagreb
4. Hrvatske šume d.o.o. Uprava Šuma Koprivnica, Šumarija Križevci, Tomislavova 114, 48 260 Križevci
5. Komunalno poduzeće d.o.o. Križevci, Ulica Drage Grdenića 7, 48260 Križevci
6. Radnik-Plin d.o.o., Kralja Tomislava 45, 48 260 Križevci
7. Udruga pokretnih komunikacija Hrvatske, Šrapčeva 5/I, 10 000 Zagreb
8. HOPS – Hrvatski operator prijenosnog sustava d.o.o., Sektor za tehničku potporu, Služba za pripremu izgradnje i izgradnju, Kupska 4., 10001 Zagreb
9. HEP Operator distribucijskog sustava, Elektra Bjelovar, Pogon Križevci, Trg Svetog Florijana 3, 48 260 Križevci
10. JANAF, Miramarska cesta 24, Zagreb
11. INA – industrija nafte d.d., Sektor istraživanja i proizvodnje nafte i plina za jugoistočnu Europu, Zagreb, Avenija Većeslava Holjevca 10, Zagreb
12. PLINACRO d.o.o., Sektor transporta plina, Savska cesta 88a, Zagreb

OSTALI

1. Susjedni gradovi i općine
2. Mjesni odbori i Općinsko vijeće Općine Sveti Ivan Žabno

Članak

Rok za dostavu zahtjeva za izradu Izmjena i dopuna Prostornog plana od strane javnopravnih tijela i osoba nositelju izrade Izmjena i dopuna Prostornog plana je 30 dana od dana primitka poziva za njihovo izdavanje.

Način postupanja javnopravnih tijela i osoba iz članka 9. ove Odluke u postupku izdavanja zahtjeva za izradu prostornog plana propisan je člancima 90., 91. i 97. Zakona o prostornom uređenju.

Način postupanja javnopravnih tijela u postupku izdavanja suglasnosti, mišljenja i odobrenja prema posebnim zakonima i drugim propisima, utvrđen je u članku 101. Zakona o prostornom uređenju.

Članak

Građani se o izradi Izmjena i dopuna Prostornog plana obavještavaju preko mrežnih stranica Općine - objavom ove Odluke i pozivom za dostavu inicijativa za izradu Izmjena i dopune Prostornog plana, sukladno članku 85. Zakona o prostornom uređenju.

Inicijative građane se zaprimaju u Općini pisanim putem u roku od najmanje 30 dana od objave poziva na mrežnim stranicama Općine.

1. PLANIRANI ROK ZA IZRADU IZMJENA I DOPUNA PROSTORNOG PLANA

Članak

Izrada Izmjena i dopuna Prostornog plana se dijeli u više faza i to:

I FAZA Prikupljanje zahtjeva za izradu Izmjena i dopuna Prostornog plana,

II FAZA Izrada stručnih rješenja Izmjena i dopuna Prostornog plana,

III FAZA Izrada i utvrđivanje prijedloga Izmjena i dopuna Prostornog plana za

javnu raspravu,

IV FAZA Provedba javne rasprave i izrada izvješća o javnoj raspravi,

V FAZA Izrada nacrta konačnog prijedloga Izmjena i dopuna Prostornog plana,

VI FAZA Utvrđivanje konačnog prijedloga Izmjena i dopuna Prostornog plana,

VII FAZA Usvajanje Izmjena i dopuna Prostornog plana i objava u glasniku,

VIII FAZA Izrada i objava pročišćenog teksta.

Članak

Planirani rok završetka izrade Izmjena i dopuna Prostornog plana je 31. prosinca 2018.

Rok se može produžiti u slučaju potrebe ponavljanja javne rasprave ili iz nekog drugog opravdanog razloga.

1. IZVORI FINANCIRANJA IZRADE IZMJENA I DOPUNA PROSTORNOG PLANA

Članak

Izmjene i dopune Prostornog plana financirat će se iz proračuna Općine Sveti Ivan Žabno.

Članak

Sukladno članku 86. Zakona ova Odluka se dostavlja Hrvatskom zavodu za prostorni razvoj i Zavodu za prostorno uređenje Koprivničko – križevačke županije.

Sukladno članku 88. i 90. Zakona nositelj izrade po objavi Odluke obavještava javnost o izradi Izmjena i dopuna Prostornog plana na mrežnoj stranici Općine Sveti Ivan Žabno i kroz informacijski sustav prostornog uređenja putem Hrvatskog zavoda za prostorni razvoj.

Sukladno članku 90. Zakona nositelj izrade ovu Odluku dostavlja javnopravnim tijelima i osobama navedenim u članku 9. zajedno s pozivom za izdavanje zahtjeva za izradu Izmjena i dopuna Prostornog plana, a sukladno članku.19. stavku 2. Uredbe o informacijskom sustavu prostornog uređenja Hrvatskom zavodu za prostorni razvoj i Zavodu za prostorno uređenje Koprivničko-križevačke županije.

1. ZAVRŠNA ODREDBA

Članak

Ova Odluka stupa na snagu osmog dana od dana objave u „Službenom glasniku Koprivničko- križevačke županije“.

 OPĆINSKO VIJEĆE

 OPĆINE SVETI IVAN ŽABNO

KLASA:350-02/18-02/01

URBROJ: 2137/19-02/1-18-2

Sveti Ivan Žabno, 31. siječnja 2018.

 PREDSJEDNIK:

 Krešimir Habijanec